Αίτηση χορήγησης του Ειδικού Βοηθήματος Ευάλωτων Ομάδων
Για την ηλεκτρονική υποβολή της αίτησης προαπαιτείται η κατοχή κωδικών TAXISNET προκειμένου ο/η ενδιαφερόμενος/-η να συνδεθεί στις ηλεκτρονικές υπηρεσίες της Δ.ΥΠ.Α. μέσω πιστοποίησης από την ΑΑΔΕ.
Εγγραφή στο αντίστοιχο επιμέρους Ψηφιακό Μητρώο Ανέργων της Δ.ΥΠ.Α. με μία εκ των πέντε ανωτέρω ιδιοτήτων & ενεργό Δελτίο Ανεργίας κατά την ημερομηνία υποβολής της αίτησής.
Ασφάλιση στον e-EΦΚΑ από 1 έως 75 ημέρες με εισφορές υπέρ του κλάδου ανεργίας της Δ.ΥΠ.Α. οποτεδήποτε σε μια περίοδο 24 μηνών πριν από την υποβολή της αίτησης. Ιδιαίτερα για όσους εξέτισαν ποινή στερητική της ελευθερίας, οι κατ’ ανώτατο όριο 75 ημέρες ασφάλισης πρέπει να έχουν πραγματοποιηθεί κατά τη διάρκεια 24 μηνών πριν από την έναρξη της στερητικής της ελευθερίας ποινής.
Tο ετήσιο συνολικό οικογενειακό εισόδημα του προηγούμενου φορολογικού έτους, ανεξαρτήτως από την πηγή προέλευσής του, πραγματικό και τεκμαρτό, δεν θα πρέπει να υπερβαίνει συγκεκριμένα όρια τα οποία αποτυπώνονται αναλυτικά στον παρακάτω ηλ/νικό σύνδεσμο, είτε είναι μακροχρονίως άνεργοι είτε όχι, σύμφωνα με το άρθρο 19 του ν. 4921/2022 (Α΄ 75), όπως ισχύει. Επίσης, το ύψος των συνολικών ακαθαρίστων εσόδων από επιχειρηματική δραστηριότητα, που αφορά σε όλα τα μέλη της οικογένειας (συζύγου, εξαρτωμένων τέκνων), δεν θα πρέπει να υπερβαίνει τα 80.000€, ανεξαρτήτως εάν η αίτηση υποβάλλεται από μη ασκούντα επιχειρηματική δραστηριότητα.
Δεν πρέπει οι ασφαλισμένοι να είναι παράλληλα δικαιούχοι τακτικής επιδότησης ανεργίας, συμπεριλαμβανομένων και των ειδικών κατηγοριών τακτικής επιδότησης: αποκλειστικών νοσοκόμων ξεναγών δασεργατών - φορτοεκφορτωτών - εκδοροσφαγέων, επιδόματος μακροχρονίως ανέργων, βοηθήματος αυτοτελώς και ανεξαρτήτως απασχολουμένων τ. Ο.Α.Ε.Ε., τ. Ε.Τ.Α.Π. – Μ.Μ.Ε./ τ. ΕΤΑΑ και ειδικού εποχικού βοηθήματος.
Να μην έχουν λάβει οποιαδήποτε κατηγορία του Ειδικού Βοηθήματος (ειδικό βοήθημα λήξης ή τρίμηνης αναμονής ή αποφυλακισμένων ή επίσχεσης/διακοπής εργασιών ή με οποιαδήποτε εκ των 5 ανωτέρω ιδιοτήτων ευάλωτων ομάδων) εντός των δύο (2) ημερολογιακών ετών που προηγούνται της υποβολής της αίτησής τους.
Για αποφυλακισθέντες: ποινή ίση ή μεγαλύτερη των δύο (2) μηνών, να μην έχει διακοπεί με τον όρο της καταβολής χρηματικής εγγύησης και να υπάρχει θετική εισήγηση κοινωνικού λειτουργού ή Διευθυντή του σωφρονιστικού καταστήματος, εάν δεν υπάρχει σε αυτό Κοινωνική Υπηρεσία.
Για μονογονείς: άσκηση εν τοις πράγμασι και κατ’ αποκλειστικότητα ή μετά από σχετική ανάθεση της γονικής μέριμνας ενός ή περισσότερων ανήλικων τέκνων κατά την ημερομηνία υποβολής της αίτησης.
Ιδιαίτερα για τους αποφυλακισμένους, η αίτηση υποβάλλεται εντός προθεσμίας δύο (2) μηνών από τη λήξη της στερητικής της ελευθερίας ποινής.
Ενημέρωση/Ανάρτηση εγγράφου μέσω Πληροφοριακού Συστήματος
Η διαδικασία αφορά τη χορήγηση Ειδικού Βοηθήματος Ευάλωτων Ομάδων.
Για αποφυλακισθέντες: Αποφυλακιστήριο από την Επικράτεια ή από χώρα της Ε.Ε., όπου να αναφέρεται ότι έχει εκτιθεί ποινή ίση ή μεγαλύτερη των 2 μηνών.
Για αποφυλακισθέντες: Θετική εισήγηση κοινωνικού λειτουργού ή Διευθυντή σωφρονιστικού καταστήματος, εάν δεν υπάρχει σε αυτό Κοινωνική Υπηρεσία.
Για θύματα βίας – εμπορίας: Πράξη χαρακτηρισμού τους ως θυμάτων εμπορίας ανθρώπων του/της αρμόδιου Εισαγγελέως Πρωτοδικών.
Για άτομα απεξαρτημένα από εξαρτησιογόνες ουσίες: Αποδεικτικό/Βεβαίωση απεξάρτησης από θεσμοθετημένο φορέα δημοσίου ή ιδιωτικού φορέα απεξάρτησης ότι έχει ολοκληρωθεί πρόγραμμα απεξάρτησης από τοξικές ή άλλες ουσίες, ή Βεβαίωση απεξάρτησης από χώρες της Ε.Ε., με την προϋπόθεση ότι ο φορέας που εκδίδει την βεβαίωση αυτή να έχει άδεια λειτουργίας από Δημόσια Αρχή της χώρας αυτής, ή Βεβαίωση από θεσμοθετημένο φορέα απεξάρτησης ότι το άτομο βρίσκεται σε Στάδιο Κοινωνικής Επανένταξης υλοποιούμενου προγράμματος από θεσμοθετημένο φορέα προγράμματος απεξάρτησης.
Για γυναίκες, θύματα έμφυλης ή και ενδοοικογενειακής βίας: Βεβαίωση υπογεγραμμένη από νόμιμο εκπρόσωπο του αρμόδιου φορέα.
Για μονογονείς: Πιστοποιητικό τελεσιδικίας δικαστικής απόφασης σύμφωνα με την οποία ασκείται αποκλειστικά η γονική μέριμνα.
Για μονογονεϊκές οικογένειες: Δικαστική Απόφαση με την οποία αποδεικνύεται η αποκλειστική άσκηση της γονικής μέριμνας.
Για μονογονείς: Αντίγραφο Πρακτικού κοινής συμφωνίας των γονέων, θεωρημένο από το αρμόδιο δικαστήριο, με το οποίο ανατέθηκε η άσκηση της γονικής μέριμνας στον αιτούντα γονέα.
Για μονογονείς προς απόδειξη της αποκλειστικής άσκησης της γονικής μέριμνας σε περιπτώσεις θανάτου ή κηρύξεως αφάνειας κατά νόμον του άλλου γονέα ή διαζυγίου ή ακυρώσεως γάμου ή λύσης του συμφώνου συμβίωσης ή διακοπής της εγγάμου συμβιώσεως (διάστασης) των γονέων, ή ανικανότητας του άλλου γονέα για την άσκηση γονικής μέριμνας ή έκπτωσης του ενός τουλάχιστον γονέα από την άσκηση της γονικής μέριμνας ή αφαίρεσης αυτής, ή σε περίπτωση τέκνου χωρίς γάμο ή σύμφωνο συμβίωσης των γονέων.
Ληξιαρχική πράξη θανάτου του ενός γονέα, εάν ο θάνατος δεν προκύπτει από το Πιστοποιητικό Οικογενειακής Κατάστασης.
Για μητέρες μονογονείς: Υπεύθυνη Δήλωση ότι για ορισμένο χρονικό διάστημα μέχρι την ενηλικίωση του τέκνου τη γονική μέριμνα ασκούσε εν τοις πράγμασι και κατ’ αποκλειστικότητα η μητέρα.
Για μη μηχανογραφημένες ημέρες ασφάλισης κατά το κρίσιμο 24μηνο: Φωτοαντίγραφα Δελτίων Ατομικών Εισφορών.
Για δικαιούχους που έχουν κατά το κρίσιμο 24μηνο και ημέρες ασφάλισης με κωδικό τύπου αποδοχών 16: Ανάλυση ημερών ασφάλισης του κρίσιμου 24μήνου ανά μήνα από τον eΕΦΚΑ.
Αρμόδιοι φορείς για τη χορήγηση της ως άνω Βεβαίωσης είναι οι εξής: -Το Συμβουλευτικό Κέντρο Γυναικών της Γενικής Γραμματείας Ισότητας και Ανθρωπίνων Δικαιωμάτων (ΓΓΙΑΔ) -Τα Συμβουλευτικά Κέντρα του Κέντρου Ερευνών για Θέματα Ισότητας (Κ.Ε.Θ.Ι.) -Τα Συμβουλευτικά Κέντρα και Ξενώνες των Δήμων -Οι Ξενώνες του Εθνικού Κέντρου Κοινωνικής Αλληλεγγύης (Ε.Κ.Κ.Α.)
Για μονογονείς λόγω κηρύξεως αφάνειας κατά νόμον του άλλου γονέα ή έκπτωσης του ενός γονέα από την άσκηση της γονικής μέριμνας ή αφαίρεσης αυτής ή υιοθεσίας τέκνου από έναν μόνο γονέα.
Σε περίπτωση διαζυγίου ή ακυρώσεως γάμου ή λύσης του συμφώνου συμβίωσης ή διακοπής της εγγάμου συμβιώσεως (διάστασης) των γονέων, ή σε περίπτωση ανικανότητας του άλλου γονέα για την άσκηση γονικής μέριμνας, και ελλείψει δικαστικής απόφασης απαιτείται η υποβολή οιουδήποτε αποδεικτικού εγγράφου αρμόδιας κατά νόμον δημόσιας αρχής, από το οποίο να προκύπτει ο πραγματικός λόγος αδυναμίας άσκησης της γονικής μέριμνας (π.χ. πιστοποιητικό από το οποίο να προκύπτει ο εγκλεισμός γονέα σε σωφρονιστικό κατάστημα και η διάρκεια αυτού).
Για μονογονείς κατόπιν κοινής συμφωνίας σε περίπτωση διαζυγίου ή ακυρώσεως γάμου ή λύσης του συμφώνου συμβίωσης ή διακοπής της εγγάμου συμβιώσεως (διάστασης) των γονέων.
Για μονογονείς προς απόδειξη της αποκλειστικής άσκησης της γονικής μέριμνας σε περιπτώσεις θανάτου του άλλου γονέα.
Για μητέρες μονογονείς εκτός γάμου ή συμφώνου συμβίωσης και εφόσον το τέκνο είναι αναγνωρισμένο από τον πατέρα του.
Υπαγόμενοι σε ειδικές διατάξεις (εργάτες Αγίου Όρους, ρητινοσυλλέκτες, φορτοεκφορτωτές, εκδοροσφαγείς, σμυριδορύκτες, δασεργάτες σωματείων).
ΔΙΕΥΘΥΝΣΗ ΑΣΦΑΛΙΣΗΣ ΚΑΙ ΚΟΙΝΩΝΙΚΩΝ ΠΟΛΙΤΙΚΩΝ ΔΙΟΙΚΗΣΗΣ ΔΥΠΑ
Πρόκειται για Εφάπαξ παροχή η οποία χορηγείται υπό προϋποθέσεις στις εξής κατηγορίες ασφαλισμένων: άτομα που εξέτισαν ποινή στερητική της ελευθερίας (αποφυλακισθέντες), θύματα βίας – εμπορίας (θύματα παράνομης διακίνησης και εμπορίας ανθρώπων της παρ. 8 του άρθρ. 2 του ν. 4430/2016), άτομα απεξαρτημένα από εξαρτησιογόνες ουσίες, γυναίκες, θύματα έμφυλης ή και ενδοοικογενειακής βίας, & γονείς μονογονεϊκής οικογένειας κατά την έννοια της παρ. 3 του άρθρ. 9 του ν.3812/2009 (Α΄ 234), όπως ισχύει.
Θέσπιση Ειδικού βοηθήματος για ασφαλισμένους που δεν συγκεντρώνουν προϋποθέσεις τακτικής επιδότησης ανεργίας.
Θέσπιση του Ειδικού Βοηθήματος Ευάλωτων Ομάδων για τις αναφερόμενες κατηγορίες ασφαλισμένων.
Ερμηνεία και εξειδίκευση των όρων και προϋποθέσεων και καθορισμός της διαδικασίας για τη χορήγηση του Ειδικού Βοηθήματος Ευάλωτων Ομάδων.
Αυτεπάγγελτη αναζήτηση και κατάργηση της έκδοσης δικαιολογητικών για τη διεκπεραίωση διοικητικών διαδικασιών
Κατάργηση της έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών.
Τροποποίηση της υπ’ αρ. 19173/8-4-2025 κοινής απόφασης των Υπουργών Εσωτερικών και Ψηφιακής Διακυβέρνησης «Κατάργηση έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών» (Β’ 1783).
Η ΑΡΜΟΔΙΑ ΥΠΗΡΕΣΙΑ ΚΠΑ2 ΠΑΝΤΑ ΑΠΑΝΤΑΕΙ ΕΝΤΟΣ ΕΥΛΟΓΟΥ ΔΙΑΣΤΗΜΑΤΟΣ ΜΕ ΕΚΔΟΣΗ ΑΠΟΦΑΣΗΣ (ΕΓΚΡΙΤΙΚΗΣ Ή ΑΠΟΡΡΙΠΤΙΚΗΣ)
Ο/η αρμόδιος/-α Προϊστάμενος/-μένη της υπηρεσίας ΚΠΑ2 παραλαμβάνει μέσω του Ολοκληρωμένου Πληροφοριακού Συστήματος (ΟΠΣ) της Δ.ΥΠ.Α. την αίτηση η οποία έχει υποβληθεί από τους/τις ενδιαφερόμενους/-ες ηλεκτρονικά μέσω των ηλεκτρονικών υπηρεσιών της Δ.ΥΠ.Α. και την αναθέτει προς επεξεργασία στον αρμόδιο υπάλληλο του γραφείου/τμήματος Ασφάλισης και Κοινωνικών Πολιτικών.
Ο/η αρμόδιος/-α υπάλληλος στον/στην οποίον/-α ανατίθεται από τον/την Προϊστάμενο/-μένη η επεξεργασία της αίτησης, εξετάζει την αίτηση, ελέγχοντας τα συνημμένα δικαιολογητικά έγγραφα και την πλήρωση των προϋποθέσεων. Σε περίπτωση που χρειαστεί, επικοινωνεί με τον/την ενδιαφερόμενο/-η για τυχόν αναγκαίες διευκρινίσεις/διορθώσεις ή για να ζητήσει οποιοδήποτε επιπλέον δικαιολογητικό κρίνεται απαραίτητο για την έκδοση της απόφασης. Ακολούθως, η αίτηση αποστέλλεται προς έλεγχο στον αρμόδιο υπάλληλο - ελεγκτή.
Ο υπάλληλος στον οποίον έχει ανατεθεί η αρμοδιότητα του ελεγκτή ελέγχει την αίτηση και την εισήγηση του προηγούμενου υπαλλήλου την οποίαν έχει τη δυνατότητα είτε να εγκρίνει είτε να απορρίψει. Ακολούθως, η αίτηση αποστέλλεται προς τελικό έλεγχο και έκδοση απόφασης στον Προϊστάμενο/-η του ΚΠΑ2.
Ο/η Προϊστάμενος/-μένη του ΚΠΑ2 διεξάγει τον τελικό έλεγχο της αίτησης και των εισηγήσεων των αρμόδιων υπαλλήλων τις οποίες είτε εγκρίνει είτε απορρίπτει, εκδίδοντας την τελική απόφαση της υπηρεσίας.
Εφόσον από τον έλεγχο και του Προϊσταμένου προκύπτει ότι πληρούνται οι προϋποθέσεις χορήγησης της παροχής, εκδίδεται Εγκριτική Απόφαση Ένταξης στην Επιδότηση.
Η συναλλαγή καταγράφεται και εγκρίνεται από την αρμόδια Υπηρεσία ΚΠΑ2 μέσω του ΟΠΣ της ΔΥΠΑ και αποστέλλεται ψηφιακό αρχείο στην τράπεζα προς πίστωση των προπληρωμένων καρτών των δικαιούχων.
Στην περίπτωση που από τον τελικό έλεγχο και του Προϊσταμένου προκύπτει ότι δεν πληρούνται οι προϋποθέσεις χορήγησης της παροχής, εκδίδεται απορριπτική απόφαση.
Επεξεργασία της αίτησης από αρμόδιο υπάλληλο
Έλεγχος της αίτησης από τον αρμόδιο υπάλληλο - ελεγκτή
Έλεγχος από τον Προϊστάμενο και Έκδοση Απόφασης
Έκδοση Εγκριτικής Απόφασης Ένταξης στην Επιδότηση
Έκδοση Απόφασης Απόρριψης της Επιδότησης